Настаўніца англійскай мовы сярэдняй школы № 42 Мінска Алеся Мікалаеўна Крыгер у практыцы работы выкарыстоўвае інавацыйныя метады, накіраваныя на развіццё асобы вучня. Па-першае, у структуру ўрока арганічна ўводзяцца інтэрактыўныя гульні, такія як “Карусель”, “Групавы аповед”, “Незакончаны сказ”, “Жывы сказ” і інш., якія дапамагаюць развіваць камунікатыўныя ўменні і навыкі, наладжваць эмацыянальны кантакт паміж навучэнцамі, развіваць агульнавучэбныя ўменні і навыкі, вырашаць выхаваўчыя задачы, а таксама вучыцца працаваць у камандзе і прыслухоўвацца да чужога меркавання.